b'\n_START_ARTICLE_\nRogova\xc4\x8da\n_START_SECTION_\nIzvor imena\n_START_PARAGRAPH_\nBeseda rogova\xc4\x8da izvira iz njenega nem\xc5\xa1kega imena Hornblende, ki je sestavljeno iz besed Horn  - rog ali ro\xc5\xbeevina in Blende - svetlica. Izraza svetlica in sijajnik se pogosto uporabljata za minerale z bleste\xc4\x8dim nekovinskim sijajem na primer za zinkovo svetlico (sfalerit, ZnS) in svin\xc4\x8dev sijajnik (galenit, PbS).\n_START_SECTION_\nNahajali\xc5\xa1\xc4\x8da\n_START_PARAGRAPH_\nRogova\xc4\x8da je pomembna sestavina mnogih magmatskih in metamorfnih kamnin, na primer granita, sienita, gabra, bazalta, andezita, gnajsa in skrilavcev in glavni mineral amfibolov. Zelo temno rjave do \xc4\x8drne rogova\xc4\x8de, ki vsebujejo titan,  se obi\xc4\x8dajno imenujejo bazaltske rogova\xc4\x8de, ker so zelo pogosto sestavine bazaltov in njim sorodnih kamnin. Rogova\xc4\x8da hitro prepereva v klorit in epidot. Razli\xc4\x8dek rogova\xc4\x8de, ki vsebuje manj kot 5% \xc5\xbeelezovih oksidov, je sive do bele barve in se po nahajali\xc5\xa1\xc4\x8du Edenville (New York, ZDA) imenuje edenit. Drugi pogosti minerali iz niza rogova\xc4\x8d so pargasit, hastingsit in \xc4\x8dermakit._NEWLINE_Nahajali\xc5\xa1\xc4\x8da rogova\xc4\x8de v Sloveniji so na Pohorju (Tinje) in v Savinjskih Alpah.'